kardosdrur/scandi-wiki huggingface dataset:
Ombold gadefodbold



OMBOLD Gadefodbold er en nonprofit organisation, der har udviklet et fodboldkoncept målrettet hjemløse og andre socialt udsatte, der ikke naturligt opsøger almindelige idrætsforeninger. 

OMBOLD startede som en del af Hus Forbi i 2003 på baggrund af en fodbold-invitation fra skotten Mel Young, præsidenten for det internationale netværk af gadeaviser, som sammen med kollegaen Harald Smie havde fundet på at arrangere VM i gadefodbold for hjemløse. Dette blev startskuddet til OMBOLD, som sidenhen er blevet en selvejende organisation, og som hvert år engagerer ca. 1200 udsatte i gadefodboldaktiviteter.

OMBOLD Gadefodbold har ugentlige åbne træninger over hele landet, og afholder derudover ca. 10 gadefodboldstævner årligt, heriblandt Danmarksmesterskab, Jyllandsmesterskab, Fynske mesterskaber og Københavnermesterskab. 

OMBOLD Gadefodbold er også arrangører af Asfaltligaen, en fodboldliga for hjemløse og socialt udsatte. Pt. er der to ligaer bestående af Liga Hovedstaden og Liga Østjylland.

Hjemløselandsholdet 
Af de mange spillere der deltager til OMBOLDs gadefodboldstævner udtages der hvert år 8 spillere til det danske hjemløselandshold. Hver enkelt spiller kan kun udtages én gang til hjemløselandsholdet.

Hjemløselandsholdet repræsenterer Danmark ved det årlige verdensmesterskab i gadefodbold for hjemløse og udsatte, som arrangeres af Homeless World Cup (HWC). 

Navnet OMBOLD symboliserer at man gennem fodbolden får en ny mulighed, en ny chance - en ombold. Navnet blev i første omgang kun anvendt som navnet på organisationen OMBOLD, men med tiden har de spillere der deltager i OMBOLDs fodboldaktiviteter taget navnet til sig, og tillagt det en større betydning: man spiller ‘ombold’, og går til ‘ombold’. Således er ombold nu også navnet på selve fodboldspillet.

Fodboldspillet Ombold 
Ombold er gadefodbold, som spilles på en asfaltbane på 16x22m med bander. 

Hvert hold har 4 spillere på banen ad gangen; 1 målmand og 3 markspillere, hvoraf den ene altid skal være over midten. Der spilles med låst målfelt, som kun målmanden må opholde sig i. 

Som udgangspunkt varer en ombold-kamp 1x8min – i Asfaltligaen er kampenes længde dog udvidet til 2x10min. 

Et hold må have 4 udskiftningsspillere, og der opfordres stærkt til, at alle spillere benyttes ligeligt og hensigtsmæssigt. 

Derudover er den vigtigste regel; udvis fairplay og pas på hinanden!

Kilder

Eksterne henvisninger 
 Ombold.dk
Homelessworldcup.org
Fodboldorganisationer
Ngo'er
Anna van der Breggen

Anna van der Breggen (født 18. april 1990) er en nederlandsk forhenværende landevejscykelrytter. Hun er en af de mest succesfulde kvindelige landevejsryttere fra sidste halvdel af 2010'erne med en lang række sejre, herunder OL- og VM-guld.

I 2015 vandt van der Breggen bronze i linjeløbet ved de første Europæiske Lege og blev hædret med Gerrit Schulte Trophy som den bedste nederlandske cykelrytter samme år. 

Breggen vandt guld i kvindernes linjeløb ved sommer-OL 2016 i Rio. Hun kørte i en gruppe sammen med svenske Emma Johansson (sølv) og italienske Elisa Longo Borghini (bronze), der indhentede den førende amerikaner Mare Abbott få meter før målstregen, og Breggen var derpå hurtigst i spurten. Ved samme OL vandt hun bronze i enkeltstarten, hvor hun med tiden 44.37,80 minutter var mere end 13 sekunder efter den amerikanske guldvinder Kristin Armstrong og næsten seks sekunder efter russeren Olga Zabelinskaja på andenpladsen.

Herudover har Breggen vundet Giro Rosa tre gange (2015, 2017 og 2020), VM-guld i linjeløb i 2018 og 2020 samt sølv 2015 og 2019. Dertil kommer VM-guld i enkeltstart i 2020 og -sølv i samme disciplin 2015, 2017, 2018 og 2019 samt en række andre etape- og enkeltdagsløb. Hun har således vundet La Flèche Wallonne Féminine fra 2015 og foreløbig frem til og med 2020.

Referencer

Eksterne henvisninger 

 

Kvindelige cykelryttere fra Nederlandene
Deltagere for Holland ved sommer-OL 2016
Olympiske mestre fra Holland
Olympiske bronzemedaljevindere fra Holland
Cykelryttere ved sommer-OL 2016 
Cykelryttere ved sommer-OL 2020
Medaljevindere ved sommer-OL 2016
Medaljevindere ved sommer-OL 2020
Sportsdirektører
Danick Snelder

Danick Snelder (født 22. maj 1990 i Pijnacker) er en hollandsk håndboldspiller, som spiller for SG BBM Bietigheim og Hollands kvindehåndboldlandshold. Hun deltog under VM i håndbold 2011 i Brasilien.

Kilder

Eksterne henvisninger 

Håndboldspillere fra Nederlandene
Håndboldspillere fra Ferencváros TC (håndbold)
Håndboldspillere fra SG BBM Bietigheim
Håndboldspillere fra Siófok KC
Håndboldspillere fra Thüringer HC
Halsskov kulfyr

Halsskov kulfyr ved indsejlingen til Halsskov Havn er det eneste bevarede åbne kulfyr i Danmark. Det ældste, formentlig et vippefyr, blev bygget i 1727 af postvæsenet for at sikre sejladsen over Storebælt. Det murede anlæg, som fremstår i gult blankt murværk med fire trapper i natursten med smedejernsgelænder, så man altid kunne komme op til platformen fra læsiden blev opført 1800-01. I 1810 blev der bygget et spejlfyr ved siden af som i 1856 blev ændret til et linseapparat. Kulfyret blev frem til 1904 anvendt i tåget vejr, da lyset fra kullene sås bedre i tågen. Fyrene blev overdraget fra Postvæsenet til Fyrvæsenet i 1853. Fyrmesterbolig med en lanterne i gavlen blev opført i 1894. Fyret blev fredet i 1959 men ligger i dag på privat grund.

Eksterne kilder og henvisninger 

 Danske Fyranlæg 1750 - 1950 Skov og Naturstyrelsen 2008
 Halskov Fyr på fyrtaarne.dk

Fyrtårne i Danmark
Fredede bygninger, konstruktioner og anlæg i Slagelse Kommune
Bygninger, konstruktioner og anlæg i Slagelse Kommune
Mzab

Mzab kan henvise til:

 M'Zab-dalen, en region i Algeriet
 Mzab (stamme), en marokkansk stamme
 Mzab gundi, en art af gnavere
 Mzab-Wargla, et sprog
Viktor Amadeus 2. af Sardinien-Piemont

Viktor Amadeus 2. af Sardinien-Piemont, (italiensk: Vittorio Amedeo Francesco) (født 14. maj 1666 i Torino, død 31. oktober 1732 i Moncalieri syd for Torino) var hertug af Savoyen i 1675 – 1720 og igen i 1730 – 1732. Desuden var han konge af Sicilien i 1713 – 1718 og af Sardinien i 1720 – 1730. 

Viktor Amadeus 2. blev forfader til Sardiniens konger i 1730 – 1861 og til Italiens konger i 1861 – 1946.

Forældre  
Viktor Amadeus 2. var søn af hertug Karl Emanuel 2. af Savoyen (1634–1675), der var dattersøn af kong Henrik 4. af Frankrig.

Hans mor var Marie Jeanne Baptiste af Savoy-Nemours (1644 –1724). Hun var oldedatter af Henrik 4. af Frankrig.

Familie 
Viktor Amadeus 2. var først gift med Anne Marie af Bourbon-Orléans (1669 – 1728). Hun var datter af Filip 1. af Orléans (en søn af kong Ludvig 13. af Frankrig) og Henriette af England (en datter af kong Karl 1. af England).

Anne Marie og Viktor Amadeus 2. fik seks børn:

 Marie-Adélaïde  (1685–1712), mor til kong Ludvig 15. af Frankrig.
 Marie Anne (1687–1690). 
 Marie Louise (1688–1714], gift med kong Filip 5. af Spanien.
 Viktor Amadeus (1699–1715), prins af Piemonte.
 Karl Emmanuel 3. af Sardinien-Piemont (1701–1773), konge af Sardinien.
 Emanuel Filibert (1705), hertug af Chablais. 

Viktor Amadeus indgik i 1730 et morganatisk ægteskab med Anna Canalis di Cumiana (1679–1769).

Andre børn 
Viktor Amadeus fik en datter og en søn med sin elskerinde Jeanne Baptiste d'Albert de Luynes (1670 – l736). Børnene blev senere legitimerede, og sønnen blev markis Vittorio Francesco af Susa (1694 – 1762), mens datteren blev markisinde af Susa.

I 1714 blev datteren markisinde Maria Vittoria af Savoyen-Carignano (1690 – 1767) gift med den titulære fyrste Viktor Amadeus 1. af Savoyen-Carignano (1690 – 1741). Derved blev hun titulær fyrstinde. 

Gennem Luigi Vittorio af Savoyen-Carignano (1721 – 1778), der var deres ældste søn, blev Maria Vittoria og Viktor Amadeus 2. af Savoyen-Carignano forfædre til Sardiniens konger i 1831–1861 og til Italiens konger i 1861 – 1946.

Referencer 

Konger af Sicilien
Konger af Sardinien-Piemont
Huset Savoyen
Karl Emanuel 1. af Savoyen

Karl Emanuel 1. af Savoyen, (italiensk: Carlo Emanuele I di Savoia) (født 12. januar 1562 i Rivoli ved Torino, død 26. juli 1630 i Savigliano ved Cuneo) var hertug af Savoyen i 1580 – 1630.

Karl Emanuel 1. blev forfader til Sardiniens konger i 1720–1861 og til Italiens konger i 1861–1946.

Forældre 
Karl Emanuel 1. var søn af hertug Emanuele Filiberto af Savoyen (1528–1580). 

Hans mor var Margarete af Valois-Angoulême, hertuginde af Berry (1523–1574). Hun var datter af Frans 1. af Frankrig og Claude af Frankrig. Claude (eller Claudia) var datter af Ludvig 12. af Frankrig.

Familie 
Karl Emanuel 1. var gift med Catherine Michelle af Spanien (1567 – 1697). Hun var datter af Filip 2. af Spanien og Elisabeth af Valois. Elisabeth var datter af Henrik 2. af Frankrig.

Karl Emanuel 1. og Catherine Michelle fik ti børn. Blandt dem var:
 Viktor Amadeus 1. af Savoyen ), der blev forfader til Sardiniens konger i 1720–1831.
 Thomas Frans, fyrste af Carignano (1596 – 1656), der blev forfader til Sardiniens konger i 1831–1861 og til Italiens konger i 1861–1946.

Marguerite de Rossillon var Karl Emanuel 1.’s officielle elskerinde gennem mange år. Få måneder før Karl Emanuels død indgik de et hemmeligt og morganatisk ægteskab. Derved blev deres fælles børn legaliserede efter borgerlig lov, men de fik ikke arveret til tronen. 

Karl Emanuel 1. havde desuden adskillige børn fødte udenfor ægteskab.

Referencer 

Huset Savoyen
Hertuger af Savoyen
Autoritær personlighed

Autoritær (fransk, af latin auctoritas, myndighed) betegnes den som uden saglig grundlag eller uden at give saglig begrundelse, bestemmer over andre. En autoritær indstilling kan også medføre overdreven respekt for enhver som står over en i social rang, så at man lader sig dominere på følelsesmæssig grundlag uden fornuftsstyrede argumenter.

En autoritær opdragelse bygger på princippet om, at børn skal lystre uden forklaring af årsag eller hensigt med den forlangte adfærd og godtage den voksnes mening som rigtig.

Forskningsresultater har vist at den autoritære personlighed er præget af at være underkastende, konventionel, lidt fleksibel, overkontrolleret og upersonlig, en holdning som gerne giver sig udslag i fordomsfuld og intolerant adfærd.

Der findes tre grundlæggende opdragelsesformer: Kontrollerende opdragelse (autoritær), udviklingsstøttende opdragelse (demokratisk) og laissez faire-opdragelse.

Etik
Psykologi
Socialvidenskabelige begreber
Christiansø Fyr

Christiansø Fyr   er mellem 1801 og 1805 bygget ind mellem ydre og indre mur i Store Tårn, der er en del af Christiansøs fæstningsværk fra 1684. Det er et  rundt muret tårn som er   4 stokværk højt plus lanternen i toppen, tegnet af  P. de Løwenørn der også stod bag blandt andet Tunø Fyr, Sprogø Fyr og Stevns Fyr.

Det første fyr var med  9 parabolspejle i tre grupper med oliebrændere, monteret  på vandrette roterende arme der blev drevet af et urværk, så fyret kunne udsende tre blink i minuttet. I 1879 blev denne anordning erstattet af et linseapparat, som igen blev udskiftet  med en petroleumsbrænder  i 1904. Den oprindelige anordning var det tidligste danske blinkfyr, som nu findes i model på M/S Museet for Søfart.  Fyret er fredet som en del af fæstningen.

Eksterne kilder og henvisninger

 Christiansø på fyrtaarne.dk
 Danske Fyranlæg 1750 - 1950  Skov og Naturstyrelsen 2008

Ertholmene
Fyrtårne i Danmark 
Fredede bygninger, konstruktioner og anlæg i Danmark
Emanuele Filiberto af Savoyen

Emanuele Filiberto af Savoyen (; født 8. juli 1528 i Chambéry, Savoyen, død 30. august 1580 i Torino, Piemonte) var hertug af Savoyen i 1553 – 1580.

Emanuele Filiberto blev forfader til Sardiniens konger i 1720–1861 og til Italiens konger i 1861–1946.

Forældre  
Emanuele Filiberto var søn af hertug Karl 3. af Savoyen (1486–1553). 

Hans mor var Beatrice af Portugal (1504–1538). Beatrice var datter af Manuel 1. af Portugal og Maria af Aragon, der var datter af Isabella 1. af Kastilien og Ferdinand 2. af Aragonien.

Familie 
Emanuele Filiberto var gift med Margarete af Valois-Angoulême, hertuginde af Berry (1523–1574). Hun var datter af Frans 1. af Frankrig og Claude af Frankrig. Claude (eller Claudia) var datter af Ludvig 12. af Frankrig.

Emanuele Filiberto og Margarete fik et barn. Det var:
 hertug Karl Emanuel 1. af Savoyen.

Huset Savoyen
Hertuger af Savoyen
Pickup (grammofon)

En pickup er en  elektromagnetisk transducer, der omsætter vibrationer forårsaget af pickup'ens nåls (eller stifts) bevægelse gennem rillen på en grammofonplade til et analogt elektrisk signal, der efter forstærkning og RIAA-efterbetoning kan gengives som lyd. Pickup'en er placeret for enden af grammofonens arm, der giver et let og justerbart tryk på den og samtidig tillader pickup'en at følge rillens spirallinje fra kanten af pladen til det sidste spor nær midten.  

Pickup'en afløste det oprindelige helt mekaniske system på fonografer og grammofoner, hvor en nål fulgte rillens bugtninger og videregav bevægelsen til en membran i bunden af en tragt, der så satte luften i bevægelse og gav lyd. Den første elektriske pickup kom frem i 1925 og var baseret på en bevægelig spole i et magnetfelt.

Nålen af bambus eller jern blev efterhånden erstattet med en stift, gerne af omhyggeligt tilslebet korund (safir), diamant eller osmium. Samtidig blev stiften mindre. Derfor kræver afspilning af gamle 78 rpm-lakplader andre stifter end de moderne. 

Pickup'en skal kunne følge to bevægelser, op ad den ene side af rillen og op ad den anden side, hvis pladen, der skal afspilles, er i stereo. Dvs. der er to transducere i hovedet. 

Der findes flere typer pickup'er. Den oprindelige type bestod af en bevægelig spole forbundet med stiften, der bevægede sig i et magnetfelt, hvorved der induceredes elektrisk strøm i spolen. I løbet af 1930'erne blev pickup'er baseret på et piezoelektrisk krystal som seignettesalt udbredte. Fra 1950'erne begyndte elektromagnetiske pickup'er igen at vinde frem men i en mere nøjagtigt udført konstruktion, desuden var de lettere. Der findes både typer med bevægelige spoler og typer med en lille, bevægelig magnet. Den komponent, der bevæger sig, kan også være udført af blødt jern, hvor en fast magnet skaber det magnetfelt, der skal inducere strømmen. En variant er baseret på et lille kryds af jern, der bevæges i et magnetfelt. Sådan en type blev introduceret af Bang & Olufsen. 

Grammofoner
Charles Macintosh

Charles Macintosh (født 29. december 1766 i Glasgow, død 25. juli 1843 i Dunchattan) var en skotsk kemiker og opfinder af vandtæt stof. Mackintosh-regnfrakken (den anderledes stavemåde er nu standard) er opkaldt efter ham.

Eksterne henvisninger 

Personer fra Glasgow
Kemikere fra Storbritannien
Opfindere fra Storbritannien
Medlemmer af Royal Society
Briter i 1700-tallet
Briter i 1800-tallet
Day Of Phoenix

Day Of Phoenix var et dansk syre-/progrock-band, der var aktivt omkring 1970. Bandet blev i 1968 startet som en udløber af rhythm & blues-bandet The Maniacs, med hjælp fra Cy Nicklin, og i 1969 medvirkede de i filmen Helle for Lykke. Efter to singler og to LP'er gik deltagerne forskellige veje.

Diskografi

Album 
 Wide Open N-Way (1970) Sonet SLPS 1519
 The Neighbour's Son (1972) Sonet SLPS 1541

Singler 
 "Tell Me" / "I Think It's Gonna Rain Today" (1968) Sonet T 7255
 "Deep Within The Storm" / "Chicken Skin" (1972) Decca 25 495

Kilder 
 Han fik dansk rock til at lette , af Torben Bille, 20. april 2010, portræt af Cy Nicklin

Eksterne links 
 
 
 Day of Phoenix  på Gibraltar Encyclopedia of Progressive Rock
 Day of Phoenix

Rockgrupper fra Danmark
Musikgrupper fra 1968
Ophørt i 1972
Omloop Het Nieuwsblad for kvinder

Omloop Het Nieuwsblad for kvinder er et cykelløb i Belgien for kvinder, der blev etableret i 2006 og er en del af UCI kalenderen og var fra 2006 til 2015 klassificeret 1.2. Fra 2016 er det klassificeret 1.1. Løbet strækker sig over 120 km, det starter i Deerlijk og målet er i Deinze. Løbet er den kvindelige udgave af Omloop Het Nieuwsblad.

Vindere 

Kilde:

Se også 
 Omloop Het Nieuwsblad

Referencer
Bredmaegaard

Bredmaegaard er en dansk gård beliggende i Ullerslev Sogn, Vindinge Herred, Nyborg Kommune (tidligere Ullerslev Kommune). 

Gården har tidligere fungeret som fæstegård under Juelsberg Gods, men overgik i første del af 1800-tallet til selvstændig ejendom. Tidligere lå gården, sammen med andre gårde, i en klynge i Ullerslev by, men blev senere udflyttet til den nuværende placering umiddelbart vest for byen (la Cour, 1914 og Müller, 1983).

Det nuværende stuehus er opført på kampestenssokkel i 1883 i historicistisk stil. Soklen er udhugget kampesten fra gårdens areal.

Avlsbygningerne er genopført efter brand i 1986, bortset fra et par mindre bygninger. Flere avlsbygninger er blevet tilføjet 1992, 1995 og 1998. Indtil 1970'erne bestod dyreholdet af malkekøer og svin, herefter udelukkende svinehold indtil 2011.

Fra 2015 er hovedparten af avlsbygningerne omdannet og udlejet til lager- og værkstedsforhold for virksomheder og private.

Udover Bredmaegaard består ejendommen af Bredegaard, som støder op til Ullerslev by, og Biernehavegaard i Kerteminde Kommune mod vest (www.bredmaegaard.dk).

Bredmaegaard har været i familien Jensens eje siden først i 1800-tallet.

Kilder 

J.C.B. la Cour: Danske Gaarde, 1914, II Samling, 3. Bd. S. 237.
Müller, Hakon og Niels Rasmussen, 1983, S. 40-41

Eksterne henvisninger 
Bredmaegaard.dk

Lokaliteter i Nyborg Kommune
Gårde i Danmark
Pernille Papsø

Pernille Papsø (født 25. august 1997) er en dansk håndboldspiller som spiller i Silkeborg-Voel KFUM siden 2016. Hun har tidligere spillet for bl.a. Bjerringbro FH, Ans IF og Viborg HK.

Referencer 
 Pernille Papsø - Spillerprofil hos Silkeborg-Voel

Håndboldspillere fra Danmark
Håndboldspillere fra Bjerringbro FH
Håndboldspillere fra Ans IF
Håndboldspillere fra Silkeborg-Voel KFUM
Håndboldspillere fra Viborg HK
Auyantepui

Auyantepui eller Ayan-Tepui (, ) er et tepui beliggende i delstaten Bolívar i den sydøstlige del af Venezuela, i nationalparken Canaima. Auyantepui er det største, mest berømte og besøgte tepui Venezuela.

Auyantepui er et meget stort plateau. Det højeste punkt er 2535 moh. og plateauet på toppen har et areal på ca. 670 km². Fra toppen falder verdens højeste vandfald Kerepakupai Vená, også kendt som Salto del Angel, der har et fald på 979 m og et frit fald på 807 m.

Auyantepui opnåede international berømmelse i 1935, da den amerikanske eventyrer Jimmy Angel ved et flyuheld nødlandede nær Salto del Angel ().

Referencer

Eksterne henvisninger 

Canaima nationalpark
Bjerge i Sydamerika
Omloop Het Nieuwsblad for kvinder 2016

Omloop Het Nieuwsblad for kvinder 2016 var den elvte udgave af Omloop Het Nieuwsblad for kvinder og blev holdt den 27. februar 2016. Løbet var en del af UCI internationale kalender for kvinder i 2016 og var klassificeret som kategori 1.1. Løbet blev vundet af den britiske Lizzie Deignan efter et soloudbrud. Chantal Blaak vandt spurten om andenpladsen foran Tiffany Cromwell.

Deltagende hold

Resultat

Referencer

Eksterne henvisninger 
 

2016
Cykelløb i 2016
Bøylefossbru Station

Bøylefossbru Station (Bøylefossbru stoppested) var en jernbanestation på Arendalsbanen, der lå i Froland kommune i Norge.

Stationen blev åbnet som holdeplads 1. august 1911 under navnet Bøilefossbro, men stavemåden blev ændret til Bøylefossbru i april 1921. Den blev opgraderet til station 15. maj 1939, men selvom den som sådan i princippet kunne bruges til krydsninger, foregik det i praksis ved hjælp af et sidespor og ikke som ellers med et ekstra gennemgående spor. Stationen blev nedgraderet til trinbræt med læssespor 1. oktober 1966 og blev nedlagt 8. juni 1997. Stationsbygningen, der er opført i træ, ejes nu af Arendal Fossekompani.

Umiddelbart syd for den tidligere station ligger Bøylefoss bru, der fører banen over Nidelven. Den 73 meter lange bro er opført i 1910 og er udført i sten med en stor bue over elven og to mindre i enderne.

Der var sidespor fra stationen til vandkraftværket Bøylefoss kraftverk. Det sidste stykke ned ad fjeldet langs med tilførelsesrørene blev vognene trukket af et spil.

Litteratur

Eksterne henvisninger 

Stationer på Arendalsbanen
Etableret i 1911
Ophørt i 1997
Bøylestad Station

Bøylestad Station (Bøylestad stasjon eller Bøylestad stoppested) er en jernbanestation på Arendalsbanen, der ligger i Froland kommune i Norge. Stationen består af et spor, en kort perron af træ og en mindre ventesalsbygning i gulmalet træ.

Stationen åbnede som holdeplads 18. december 1910, da Arendalsbanen blev forlænget fra Froland til Åmli. Til at begynde med hed den Bøjlestad, men stavemåden blev ændret til Bøylestad i april 1921. 1. februar 1955 blev den ubemandet, og i december 1974 blev den nedgraderet til trinbræt.

Litteratur

Eksterne henvisninger 

Stationer på Arendalsbanen
Etableret i 1910
 Element i punktliste
Flaten Station

Flaten Station (Flaten stasjon eller Flaten stoppested) er en jernbanestation på Arendalsbanen, der ligger i Åmli kommune i Norge. Stationen består af et spor og en kort perron med en lille stationsbygning af træ. En cykelrute mellem Nelaug og Arendal går forbi stationen.

Stationen åbnede som holdeplads 18. december 1910, da Arendalsbanen blev forlænget fra Froland til Åmli. Stationsbygningen blev opført efter tegninger af Harald Kaas, men den brændte i 1962. I stedet blev den tilsvarende bygning fra den gamle Nelaug Station, der var blevet erstattet af den nuværende i 1935, flyttet til Flaten. Stationen blev gjort ubemandet 1. juni 1958, og i december 1974 blev den nedgraderet til trinbræt.

Litteratur

Eksterne henvisninger 

Stationer på Arendalsbanen
Etableret i 1910
Foundational Model of Anatomy

Foundational Model of Anatomy Ontology (FMA) er en reference ontologi for domænet anatomi. Det er en symbolsk repræsentation af den kanoniske, fænotypiske struktur på en organisme; en spatial-struktural ontologi af anatomisk entitet og relationer der former den fysiske organisering af en organisme på alle fremtrædende niveauer af granularitet.

FMA er udviklet og vedligeholdt af Structural Informatics Group på University of Washington.

Anatomiske termer
Bioinformatik
Habsburg

Habsburg kan henvise til

Personer og slægter 
 Huset Habsburg - en uddød slægt (fyrstehus), der er udspaltet i
 Huset Habsburg-Laufenburg
 Huset Habsburg-Lothringen

Stednavne 
 Habsburg (borg) - en borg i det nuværende Schweiz
 Habsburg (kanton) - en kanton i Schweiz.

Lande og territorier 
 Habsburgske Arvelande
 det habsburgske monarki
 Habsburg-Spanien